ערכים מוויקיפדיה מומחזים על ידי גרביים

ערכים מוויקיפדיה מומחזים על ידי גרביים (נקרא גם כאן גרביים) היא סדרת רשת ישראלית המשודרת בכאן דיגיטל. בסדרה מוצגים ערכים מוויקיפדיה העברית באמצעות בובות גרב, בצורה הומוריסטית.

הפקה
ממוזער|במהלך הצילומים
בשנת 2016 אמי נחימובסקי, מתן סיני וניתאי פישר יצרו סרטון הממחיז את הערך בול (כתב עת) עבור תחרות בשם "יוצרים ברשת 3.0". הסדרה הוצגה ככזו ש"לוקחת את הערכים הקטנים מוויקיפדיה, הסיפורים הקטנים והמעניינים שבדרך אנשים לא שומעים עליהם, שמה אותם בקדמת המסך וממחיזה אותם על ידי גרביים".

לאחר התחרות, נרכשה הסדרה על ידי תאגיד השידור כאן ששידר אותה, החל מאפריל 2017, בשם "כאן גרביים" בערוץ היוטיוב של כאן.

בשנת 2019 הוצגה הסדרה בפסטיבל HollyWeb  בשם "Wikipedia Pages Dramatized by Socks".

מהלך הסדרה
על פי עלילת הסדרה, בכל פרק, מקריא "סבא גרב" לנכדו "הנכד גרב" (המוצגים באמצעות בובות גרב) סיפור לפני השינה. סבא גרב מוצג כחסר סבלנות ביחס לסיפורים ילדותיים, ותחת זאת הוא אוהב לספר סיפורים היסטוריים. לפיכך, הוא מקריא לנכדו את הדברים שבאמת מעניינים אותו ולא כל כך מתאימים לילדים. הוא פותח את הסמארטפון ומחפש בוויקיפדיה העברית ערך כלשהו שיכול להעשיר את הידע של נכדו, אך לאו דווקא לעניין אותו. בשלב זה מוקראים הערכים עצמם על ידי סבא גרב כשהם מומחזים על ידי מגוון בובות גרב בצורה הומוריסטית.

פרקים
ממוזער|מתוך הפרק על "ליל ההלקאות"|טקסט=
בעונה הראשונה שודרו שלושה פרקי ספיישל ליום העצמאות. בעונה השנייה שודרו שמונה פרקים. בנוסף, שודר ספיישל מנחם בגין שכלל שני פרקים.
פרקשם/נשוא הערךאורךתאריך שידורפיילוטעיתון בול4:53 דקות27 באוקטובר 2016עיתון חצי פורנוגרפי ובעל אמינות נמוכה שהצליח לסבך את עצמו עם המוסד ולעורר הדים בעולם.1מוריס כהן (הרפתקן)4:22 דקות27 באפריל 2017סיפורו של מוריס כהן, הידוע בכינויו "מוישה שני אקדחים" וכיצד גרם לכך שסין לא תטיל וטו באו״ם נגד הקמתה של מדינת ישראל2מרדכי מנואל נח3:42 דקות2 במאי 2017חוזה המדינה הראשון באמת, פעל למען הקמת ארץ מקלט ליהודים ("אררט") באי גרנד איילנד שעל נהר הניאגרה, ניו יורק.3תוכנית קימברלי4:07 דקות3 במאי 2017יוזמה שעלתה לפני מלחמת העולם השנייה להתיישבות מסיבית של יהודים בחבל קימברלי שבאוסטרליה.4נבחרת ארץ ישראל5:57 דקות10 ביוני 2018סיפורה של נבחרת א"י והפעם הראשונה בהיסטוריה שבה לא עלינו למונדיאל.5רינה נתן6:57 דקות26 ביוני 2018סיפורה הטראגי והמרגש של הטרנסג'נדרית הראשונה בישראל.6איזבל פדרו6:58 דקות15 באוגוסט 2018הסטודנטית לאומנות שהפכה למרגלת.7לידיה ליטבק6:09 דקות11 באוקטובר 2018טייסת הקרב הראשונה שהפילה מטוס אויב בקרב אווירי ושבתא הטייס שלה תמיד היה זר פרחים טרי.8חיים פרחי5:39 דקות21 באוקטובר 2018היהודי שניצח את נפוליאון9האחים בדיר5:33 דקות29 באוקטובר 2018שלושת האחים העיוורים שהתעשרו בזכות טלפון ציבורי.10ליל ההלקאות6:28 דקות26 במרץ 2019לוחמי אצ״ל שודדים בנק ביפו, נענשים במלקות ויוצאים למסע נקמה בפיקודו של מנחם בגין.11חסימת אגיוס דמטריוס6:47 דקות11 באפריל 2019איך אסד וערפאת ניסו לפוצץ לנו את הסכם השלום עם מצרים וגם את אילת.12המאבק בין ענת עצמון לדפנה דקל6:46 דקות24 באפריל 2019המאבק בין דפנה דקל לענת עצמון לאחר קדם אירוויזיון מותח בשנת 1992 שהגיע עד לבית המשפט.13איסור על תקיעת שופר בכותל המערבי 7:40 דקות 6 באוקטובר 2019 הפרת הצו הבריטי שאסר על תקיעת שופר בכותל המערבי על ידי אפרים שטיינברג ב־1946.

 מוזיקה 
220px|פוסטר|ממוזער
פסקול הסדרה מהווה חלק מרכזי בתוך הפרקים. בכל פרק מוצג שיר נושא מיוחד לאותו הפרק, שהוא גרסת כיסוי לשיר מוכר, ומבוצע על ידי "המסלסל הלטבי" (שזהותו לא ידועה).
פרקשםהפקהפיילוטצליל השתיקהאלמוג אלקובי1-3Tuyoאלמוג אלקובי וגיל שפירא4שיר מספר 2 (על נבחרת ישראל)5ציריך לא מחכה לי6תיזהר ממנה7מלכת השושנים8תן לי את הכח9מסיבה בכלא המחוזי10בגין הו11כולם באילת12זה רק ספורט (טוי)גיל שפירא13אדון עולםגיל שפירא

קישורים חיצוניים

 ערכים מוויקיפדיה מומחזים על ידי גרביים, באתר כאן, תאגיד השידור הישראלי

 הערות שוליים 

קטגוריה:תאגיד השידור הישראלי: תוכניות וסדרות רשת
קטגוריה:אנציקלופדיית ויקיפדיה
קטגוריה:גרביים